Notum sit omnibus qui Christiano nomine censentur quoniam Hugo de sancto Andochio ecclesiæ beatissimorum martyrum Nazarii et Celsi et canonicis in eadem ecclesia Deo servientibus donavit terram de Filei et homines ibidem commorantes in perpetuum habendos atque possidendos. Hanc autem donationem laudavit et confirmavit Arlerius de Stagno et filii ejus et filiæ, Hugo quoque de Mineriis, ad quos maxime jus et tenor hujus laudationis pertinebat.